Makaronezio

Makaronezio estas biogeografia regiono, kiu konsistas el kvin insul(ar)oj en Atlantiko:
 Acoroj
 Kanarioj
 Madejro kun Porto Santo kaj Desertas-insuloj
 Verdakabaj insuloj (Kabo-Verdo)
 Sovaĝaj Insuloj ()

La kvin partoj ne estas tre proksimaj inter si; sed pro sia situo en Atlantiko, relative malproksime de kontinentoj, ili posedas iom similan klimaton kaj evoluigis analogaĵojn ĉe flaŭro kaj faŭno, kun endemiaj specioj.

Politike la Kanarioj apartenas al Hispanio, Kabo-Verdo sendependiĝis de Portugalio. La tri aliaj grupoj apartenas al Portugalio.

Ĉiuj makaroneziaj insuloj supozeble ekestis pro vulkana aktivado.
La kolektiva nomo estas de helena origino kaj signifas "feliĉaj insuloj".

Fitogeografie, Makaronezio kongruas kun la Makaronezia Regiono, Flaŭra regiono kiu situas en la Holarkta Regno.
eta|270px|maldekstra|Makaroneziaj insul(ar)oj

 Vidu ankaŭ 
 Atlantiko
 Atlantido

Kategorio:Vulkanoj
Kategorio:Insuloj